
QUIBUSNAM  METHODIS  AD  ANO  CONTRA  NATURAM 

MEDENDUM  ? 


QUIBUS  IN  CASIBUS  UNA  VEL  ALTERA  ANTEPONENDA? 

THESIS 

Quam,  Deo  favente,  in  saluberrima  Facultate  medica  Parisiensi, 
praesentibus  competitionis  judicibus,  publicis  competitorum  objec- 
tionibus subjiciet  sustinereque  lentabit,  hora  tertiet  vesperi,  die 
martis  octodecimo. 

PRIOR  PROPOSITIO. 


QUIBUSNAM  METHODIS  AD  ANO  CONTRA 
NATURAM  MEDENDUM? 


Anus  conlra-naturam  dici  potest  hiatus  intestini  cnjusdam  qui 
fortuito  accidit,  ac  plus  minusve  perduravit,  ex  quo  lota  aut  maxima 
chymi  aut  excrementorum  pars  foras  effluit. 

A fistula  stercoraria  , tum  longitudine  , cum  fluidi  gazeiformis 
excrementorumque  abundantia  , quae  per  illius  hiatum  transeunt, 
discrepat : quae  quidem  fistula  stercoraria,  quod  modo  dicam,  anum 
conlra-naturam  strictumve  intestini  hiatum  forsan  sequi  potest , 
nec  unquam  anus  contra-naturam  cum  vulnere  recenti  intestino- 
rum confunditur. 

Quae  affectio  frequenter  succedit  herniae  incarceralioni , aliquan- 
do cujusdam  intestini  vulneri  vel  ligaturae,  sicut  in  hernia  umbili- 
cali ex  methodo  Saviard  et  Desaull  curata,  ligaturae  cordae  umbilica- 
lis neonati,  quae  quam  proxime  abdomen  constricta  fuit,  quum 
intestinjpars  quaedam  eminet  e loco,  ubi  corda  in  abdomen  ingre- 
ditur ; supervenit  quoque  quum  intestinum  ex  interna  parte  sua 
extrorsum  perforatur  corporibus  externis  imprudenter  absorptis , 
abscessus  in  intestino  una  et  extrorsum  aperitur  , denique  post 
morbum  intestini  canceraticum. 

Anus  contra-naturam  , hernia  incarcerata  , non  semper  eodem 

modo  evolvitur;  sed  tribus  in  casibus  apparet , x°  quum  pars  mi- 
nima tantummodo  circuitus  intestini  incarcerati  gangraena  vitiata 
fuit , tum  , modo  intestinum  , per  operationem  perforatur , modo 
mortuae  partis  lapsus  , pfures  post  dies , ex  quibus  bernia  in  sedem 
suam  adducta  fuit,  accidit.  i°  Anus  contra-naturarn  apparet  post 
sectionem  aut  separationem  mortuae  partis  magis  extensae , quod 
medium  intestini  circuitum  occupat.  2°  Denique  post  lapsum  aut  di- 
visionem ejusdem  partis1,  quod  intestini  totam  circumductionem 
invadit.  In  istis  diversis  casibus,  saccus  herniae  gangraena  largius 
aut  angustius  destrui  potest;  illaque  destructio  modum  curandi  eli- 
gendum indicat.  Herniae  intestini  sacco  destitutae  , et  forsan  cujus- 
dam  appendicis  digitiformis  plus  aut  minus  longae  et  latae  tenuis  in- 
testini gangraenam  adhuc  sequi  potest.  Gangraena  non  occasionalis 
semper  est  causa  ani  contra-naturarn  qui , hernia  incarcerata , su- 
pervenit , chirurgus  hunc  morbum  producere  potest  , intestinum 
per  sacci  incisionem  vulnerando.  Praeterea  aliquando  intestinum 
invitus  secat,  quum  illud  compactum  strictumque  invenit,  utrin- 
que  sacco  abhaeret , et  sacci  annulique  collum  incidere  non  po- 
test, aliter  ac  illas  paries  una  atque  ex  interna  parte  extrorsum 
dividendo,  sicut  plures  chirurgi,  ac  praesertim  Arnauld  fecerunt. 
In  his  ultimis  casibus  omnia  ano  contra-naturarn  favent,  quum  in- 
testinum saccusque  nil  structurae  suae  perdiderunt.  • v 

Anus  contra-naturarn  qui  vulneri  intestini  succedit,  nullo 
sacco  involvitur,  quod  hunc  inter  et  illum,  qui  modo  notabatur, 
differentiam  assignat.  Praeterea  variae  species  ani  contra-naturarn 
inter  se  discrepant  intestini  laesione,  quae  sive  transverse,  sive 
secundum  illius  longitudinem  accidit,  ac  minimam  maximamve 
circumductionis  partem  complectitur. 

Arius  contra-naturarn  cui  causa  est  perforatio  intestini  cujusdam 
ex  interna  parte  extrorsum  facta  corporibus  externis  abscessuque, 
pariter  peritonaei  infundibulo  destituitur,  inde  ab  ano  contra- 
naturarn  quem  efficit  lapsus  mortuae  partis  in  hernia  tabo  vitiata 

differt;  praeterea  nullam  similitudinem  habet  cum  ano  qui  laesion 
intestini  succedit,  quoniam  rosionem  quamdam  passus  fuit,  at- 
tamen a natura  vulgo  sanatur. 

Quod  ad  anum  contra-naturam  e vitio  canceratico  natum  atti- 
net, non  rei  nostrae  interest;  cceteroquin  casus  gravis  imoque 
insanabilis  hujus  morbi  haberi  potest.  - 

Anus  contra-naturam  vult  unum  ex  hiatibus  herniosis , scilicet 
annulum  inguinalem,  ligamentum  ilio-pubianum  arcumve  crura- 
lem, regionem  umbilicalem , postremum  unam  ex  diversis  abdo- 
minis partibus  tenet. 

Ani  contra-naturam  fabrica  anatomica  maximi  momenti  est  ad 
modum  curandi  eligendum  , in  illo  casu  ubi  hernia  incarcerata 
gangraenaque  afficiata  creatur. 

Coetero  quin  illa  fabrica  anatomica  plerumque  stat  eadem. 

Hic  consideranda  sunt  quae  sequuntur. 

i°.  Orificium  fistulosum  externum  , 

2°.  Ductus  orificium  externum  inter  et  hiatum  intestini  ex- 
tensum. 

3°.  Denique  variae  intestini  mutationes.  Habita  ratione  orificii 
externi  hic  explanari  deberent  illius  figura,  orarum  aspectus  rubor 
aut  lividas,  densitas  aut  mollities,  hiatuum  numerus,  etc. 

Quod  ad  ductum  fistulosum  attinet,  directio  ac  longitudo,  mem- 
branaque mucosa  qua  tegitur  , etc. 

Tantummodo  illa  indico,  sine  alia  descriptione,  quoniam 
tempus  nostrae  compositioni  datum  brevissimum  est,  stalimque  ad 
majora  transeundum. 

Sectio  cadavere,  ambae  extremitates  intestini  annulo  affixae, 
angulum  aut  septum  agentes  secundum  directionem  mesenterii 
rugose  tracti  replicatique  reperiunlur.  Hic  angulus  plus  minusve 
prominet , pro  intestini  bialus  amplitudine  : peritonaeum  a quo 
sacci  collum  efformatur  saepissime  conjungit  inflammatio  cum 
intestino  cujus  extremitates  in  cavitate  saccata  cui  adhaerent,  ape- 

riuntur;  illa  cavitas  dum  mortua  pars  laberetur  secareturve,  excre- 
mentorum effusionem  impedivit.  Hujus  cavitatis  pars  inferior 
stringitur , quoniam  sanatione  crescente  ad  centrum  redibat;  id- 
circo in  dies  excrementa  per  vulnus  externum  difficilius  transi- 
bant , prout  illud  ad  sanationem  incedebat,  quia  intestinum  ex. 
pariete  abdominali  tum  recedens  cavitatem  membranaceam  sub 
fistulosi  ductus  specie  extendebat;  extremitas  superior  lata, 
intestini  orificia  cingit , dum  pars  inferior  saepe  extrorsum  in  ori- 
ficium fistulosum  desinit.  Secto  sacco  , ambae  intestini  extremi- 
tates sub  angulo  junguntur.  Hicjhabenula  prominet,  omnem  viam 
excrementis  ab  extremitate  superiore  intestini  per  inferiorem  ex- 
pulsis directo  intercludens.  Illae  non  ita  colliguntur,  ut  tubulum 
continuo  cylindraceum , sicut  plerumque,  efficiant.  Sed  quum 
angulo  junguntur  extremitates  , ut  excrementa  ex  una  intestini 
extremitate  in  alteram  transeant,  cavitatis  semi-circulum  (a  cele- 
berrimo Scarpa  infundibulum  membranaceum  dictae)  qui  totum 
canalem  complet,  circumscribunt.  Hic  angulus  plus  minusve 
acutusest , secundum  magnitudinem  mortuae  partis  lapsae , aut 
vulneris  intestini  amplitudinem.  Quum  intestini  laesio  parva  adest, 
hujus  ambae  extremitates  suam  directionem  servant ; quum  laesio 
intestini  mediam  partem  comprehendit , ambae  extremitates  ad 
parallelismum  vergunt ; tandem  quum  lotum  intestini  ambitum 
afficit,  extremitas  superior  antrorsum  , inferiorque  retrorsum  ac 
introrsum  fertur  , tum  anguli  apicem  inventu  saepe  difficillimum 
est;  denique  interdum  una  conferunt,  atque  vulneris  oris  adhae- 
rent. 

Quum  anus  contra  - naturam  intestini  vulnere  formatur  , 
aut  perforationibus  post  abscessum  supervenientibus;  intestini 
hiatus  circumductio  peritonaeo  parietum  abdominalium  proxime 
adhaeret.  Quum  vero  intestinum  in  vulnere  omnino  transverse 
coesum  fuit , atque  ambae  intestini  extremitates  in  vulnere  filis 
sive  mesenterium  , sive  intestinum  ipsum  transeuntibus  contentae 

fuerunt;  illud  vulneris  orae  adhaeret  fere  ad  libellam  cuti,  illae 
ambae  extremitates  una  apponuntur  in  ipsa  directione  inter  se  dis 
tantes  a septo,  et  hujus  septi  ora  anterior  facilis  est  extrorsum  visu. 

Quae  anum  contra-naturam  sequuntur,  sunt  corporis  exte- 
nuatio, debilitas  , eo  majores  quo  intestini  perforatio  latior, 
ventriculumque  propior,  cutis  anum  contra-naturam  circumcin- 
gentis inflammatio  erysipelati  similis  intestini  per  hiatum  externum 
inversio  , ac  interdum  incarceratio ; quod  si  quantum  aegri  sor- 
didi atque  squalidi  sint  in  hoc  morbo  inspexeris , non  miratus 
fueris  plures  inter  in  arte  chirurgica  prsestantissirnos  modum  quo 
illum  sanarent  perattente  inquisivisse. 

Primum  morbi  complexiones  quibus  gravior  efficitur , debel- 
landae sunt ; deinde  orificii  fistulosi  curatio  perquirenda  est. 

Illae  complexiones  morbi  sunt  :i°.  hiatuum  fistulosorum  multi- 
tudo, ductusque  longitudo  ; 2°.  partium  vicinarum  induratio,  ac 
tumefactio  inflammatoria ; 3°.  intestini  inversio; 

Incisio  compressioque  frequenter  ductus  fistulosos  sanant. 

Mundities  exquisita,  cataplasmata  ac  fomenta  emollientia  , cal- 
lorumque  durorum  excisio  , necessaria  sunt  ad  secundam  indica- 
tionem obtinendam. 

Quum  intestinum  nuperrime  inversum  fuit,  subito  in  sedem 
suam  reponendum  est.  Illius  reductionem  , sicut  recti  prolapsum 
exequitur  chirurgus  : deitni  aegri  positio  horizonti  ad  libellam  res- 
pondere, rruUamqme'  contractionem  musculorum  abdominalium 
a<*erie  debet  alvus  cnematihus  subducendus  est  : orae  fistulae  eum 
pilula  eburnea,  vel  aliaqualibet  materia,  sustinendae  sunt.  IUa  ple- 
rumque novam  intestini  inversionem  avertent. 

Quod  si  contra  perduret  intestini  inversio  , tutu  adhaesionibus 
vicinis  partibus  factis,  contracto  abdominis  hiatu  , fit  insanabilis. 

Curatio.  Vulnus  externum  plane  deligandum  est.  Orarum  com- 
pressio qUam  levissima  adhibebitur  : linamenta  , uno  duobusve 
spleniis  contenta,  fasciaque  parum  staucta,  angui  urw  acutum  intes- 

tini  deprimendo,  forsan  in  extremitatem  hujus  inferiorem  excre- 
menta sensim  gradatimque  expellent.  Alia  denique  ad  hygienem 
spectantia  observanda  erunt. 

Tres  methodi  praecipuae  inventae  fuerunt  nempe,  prima  me- 
thodus quae  pertinet  ad  celeberrimum  Desault  quam  ad  imitandam 
sibi  pro-  posuit  Scarpa ; secunda  ad  tres  chirurgos,  Smakalden, 
Physik,  ac  professorem  Dupuytren,  qui  nuper  illam  perfecit.  Ter- 
tia demum  a chirurgo  quodam  anglo,  cui  nomen  est  Collier  , 
inventa  fuit.  (De  operationibus  vulnerum  recentiorum  cruento- 
rumque  intestini,  nec  herniae  gangraena  vitiatae,  ad  curationem 
spectantibus,  dissertatio  , meae  quaestionis  parvi  refert.) 

In  stadiis  chirurgicis  , ex  anno  1786  , celeberrimus  Desault  pri- 
mum edocuit  anum  contra-naturam  difficile  curari  solum  propter 
anguli  apicem  ambabus  extremitatibus  secti  intestini  formatum, 
ideo  depressit  illum  comprimendo  cum  linamento  in  vulnus  in- 
troducto, super  quod  splenium  fasciamque  leviter  strictum  ap- 
plicabat, Ille  apparatus  equidem  ut  maxime  dolorem  fugacem  affe- 
rebat. 

In  illa  methodo  comprehendebantur  tria  consilia ; scilicet,  i°.  in- 
testinum expulsum  invaginatumque  in  abdomen  reducendi ; 20  illo 
obturamento  vitium  continui  parietum  abdominalium  supplendi , 
ut  excrementorum  effluxus  fistula  impediretur  , iliaque  adducendi 
in  extremitatem  inferiorem  intestini , ut  vulneris  externi  cicatri- 
cula fieret  expeditior  j 3°.  denique  obstaculum  internum  destruendi 
quod  obstat  excrementorum  aditui  in  extremitatem  intestini  infe- 
riorem. 

Illa  methodus  pluries  prospere  successit,  ac  praesertim  convenit 
ano  contra-naturam  , fere  integra  intestini  structura. 

Agendi  ratio  illustris  Scarpa. 

Ad  anguli  apicem  intestini  extremitatibus  formatum  deprimen- 
dum Scarpa,  suadet  ut  mullum  cibi  aegris  ita  suppeditetur,  ut  excre- 

menta  hunc  angulum  contengentia  submittant,  antequam  in  ex- 
tremitatem inferiorem  transmittantur.  Si  fides  adhibeatur  Scarpa, 
vulnus  externum  haud  citius  cicatricandum  est.  Fistula  stercoraria 
diutissime  nequaquam  perstanda ; verum  enim  vero , aegri  ventre 
fuso  clysteribus  laxantibus  vulnus  sensim  occludendum  est,  si  aeger 
torminibus  non  afficiatur,  et  si  excrementa,  ut  vulgo,  expellan- 
tur, fistulam  minime  comprimit,  quoniam  infundibuli  amplitu- 
dinem sic  minueret  , imoque  credit  ductum  fistulosum  a natura 
ampliatum  servatum  iri,  si  res  poscat,  ad  illorum  moram  in  meatu, 
intestini  interclusionem  , ac  inde  inflammationem  , incarceratio- 
nem , gangraenam,  excrementorumque  effluxus  in  peritonaeum 
praevertendos,  excrementis  opportune  ejectis.  Igitur  adhuc  satius 
est,  ex  illustri  Scarpa,  hanc  fistulam  stercorariam  sibimetipsi  lin- 
quere, illam  dilatare  cum  candelula  aut  specillo  gummi-elastico , 
vel  cum  spongia  praeparata,  prout  excrementa  facile  aut  aegre  per 
extremitatem  inferiorem  intestini  labuntur  ; suadet  etiam  ut  intes- 
tini inversio  reponatur,  atque  in  orificio  linamentum  quod  tenui 
us  in  dies  reddatur  , usque  ad  completam  fistulae  sanationem  , etc. 

Plura  methodo  Scarpa  objiciuntur,  nempe  dolores  circa  fistulam 
stercorariam  nascentes  , abdominis  dolorifica  tensio,  nauseae,  vomi- 
tus , alvi  secessus  , etc.  , sed  illa  symptomata  tantummodo  ab 
obturamento  infundibuli  membranacei  gigni  possunt.  In  hoc  casu, 
enematibus  laxantibus  , alvum  aegri  subducit , fistulamque  am- 
pliat. 

Secunda  methodus,  Anno  1798  , medicus  quidam  Germanus, 
Fredericus  Smakalden  , septi  quod  adversatur  transitui  excre- 
mentorum ab  extremitate  intestini  superiore  in  inferiorem,  per- 
forationem proposuit , sane  multis  periculis  comitatam  , nam 
in  illa  methodo  excrementa  in  peritonaeum  lethaliter  elfundi  pos- 
sunt. 

En  agendi  rationem  professoris  Physick.  Anno  1802  , Pliysik 
sectionem  septi  parietibus  intestini  inter  se  aversis  formati  exco- 

gitavit.  Primum  anguli  apicem  acu  et  filo  terebrabat.  Deinde  cum 
forficibus  obtusis  illum  dividebat , ex  ora  prominenti  usque  ad 
locum  filo  occupatum  : in  illa  methodo  eo  tendebatur  , ut  in- 
testini parietes  inflammarentur  , et  tum  septum  sine  periculo 
discindebatur.  Hujus  agendi  rationis  experimentum  duntaxat  se- 
mel fecit  Physik  et  imo  infaustum. 

Nunc  ad  novam  agendi  rationem  professoris  Dupuytren  tran- 
seundum est.  Anno  1812  , professor  Dupuytren,  ut  adhaererent 
firmius  extremitates  ambae  intestini  , forficulam  invenit  cujus 
orae  obtusae  denticulalseque  sunt ; duobus  brachiis,  sicut  forceps, 
componitur  hoc  instrumentum  ; in  illius  media  parte , cochlea 
vergit , ut , ad  libitum , brachiorum  compressio  applicandorum 
in  gradus  dividatur» 

Unum  quodque  brachium  separatim  ponitur,  ac  plus  minusve 
altum  in  cavitatem  geminatam  intestini  introducitur ; cochlea  sen- 
sim premitur , in  vulnus  linamenta  ac  permistio  resinae  tereben- 
thinae ; lycopodiique  superponenda  sunt , dein  forficula  decidit , 
pluribus  abhinc  elapsis  diebus,  eademque  instrumenti  applicatio, 
usque  ad  anguli  totam  destructionem,  iteranda  est. 

Hujus  agendi  rationis  auctor,  casus  ex  applicatione  instrumenti 
pendentes  notavit,  attamen  pluries  prospere  successit,  certissi- 
mumque  est  aegrum  saepe  spurca  incommoditate,  spatio  trium  sep- 
timanarum , aut  ut  maxime  spatio  menstruo  hoc  modo  sanari  posse. 

Tertia  methodus.  Anglus  quidam  Dr.  Collier  eumdem  morbum, 
pluribus  elapsis  annis,  sed,  aliter  sanavit  : en  illius  chirurgi  obser- 
vationem : famulus  regioni  inguinali  sinistrae  tumorem  quemdam 
habebat,  quem  chirurgus  abscessum  existimavit,  ergo  illum  cum 
lanceola  aperuit,  sed  puris  loco,  excrementa  effluxerunt , quorum 
ex  eo  die  per  tres  menses  ac  fere  tota  expulsio  per  hanc  viam  evasit: 
denique  seger  doctorcm  Collier  chirurgum  Lundini  adiit,  qui  anum 
conlra-naturam  debellavit  primum  caustica  adustione  marginum 
callosarum,  sed  male  processit.  Igitur  methodum  expertus  est 


talliafcotianam , ad  organa  sublata  restituenda;  re  ipsa , oras  ani  con- 
tra-naturam  acuit , dein  partem  cutis  super  hiatum  sumptam  ex- 
solvit, tam  largiter  ut  illum  contegeret,  segmentumque  invertit, 
sicut  in  operatione  dicta  gallice  rhymnoplastique , orisque  vulneris 
cum  quatuor  ductibus  suturae  affixit.  Splenium  deinde  et  fascia 
herniosa  superposita  fuerunt ; aeger  citissime  omnino  sanatus  fuit , 
discrimenque  nullum  adiit.  ( London  medico-physical , Journal , 
cahier  de  juin  1820.)  Hunc  morbum  tantummodo  fistulam  ster- 
corariam fuisse  mihi  videtur. 

POSTERIOR  PROPOSITIO. 


QUIBUS  IN  CASIBUS , UNA  FEL  ALTERA 
ANTEPONENDA . 


Curatio.  Quibus  jam  notatis , (pagina  septima  ) ad  ano  contra- 
naturam  medendum,  primum  uti  debet  chirurgus,  nam  saepis- 
simi conveniunt,  sed  aliquando  non  sufficiunt. 

Methodus  celeberrimi  Desault  ano  contra-naturam  gangraena  in- 
testini, aut  post  vulnus  quod  minimam  abstulit  partem  sui  ambitus 
supervenienti  optime  adaptatur;  contra  professoris  Dupuy  tren  agendi 
ratio  cum  exceptione  quadrat  in  casum  , ubi  extremitates  intestini 
vulneri  externo  adhaerent,  ac  secundum  elocutionem  hujus  profes- 
soris supra  nominati  ad  nivellam  cuti  efformant  septum  , quod 
transitui  excrementorum  ex  intestini  extremitate  superiore  in  infe- 
riorem obstat.  Igitur  hodie  judicandum  est  ran  satius  sit,  cumano 
contra-naturam  continuum  vitam  peragere , per  plures  annos  , casu 
nullo,  aut  an  satius  sit  ocius  infirma  squalidaque  valetudine  expe- 
diri , pericula  equidem  adeundo  minora  aut  majora  , quae  fere 
semper  sisti  aut  praeverti  possum,  strictionis  instrumenti  gradum 
minuendo.  Attamen  de  re  illa  sic  alloquitur  professor  Boyer. 

« Ani  contra-naturam  curatio,  infauste  experta  agendi  ratione  ce- 

berrimt  Desauli  nullum  casum  afferre  gravem  potest ; ac  chirurgus 
illa  impensa  , solum  modo  exitum  infaustum  luget,  sed  non  ita  se 
re's  haberet,  si  agendi  ratio,  ut  sanatio  oblineretur,  casibus  ansam 
praebere  gravibus  possit.  Tum  desiderio  exitus  infelicis  brevi  jun- 
geretur sane  illud  majus,  quod  aeger  a chirurgo  periculis  commissus 
fuisset,  aut  etiam  quod  occubuisset  incommodo  certe  gravissimo, 
sed  quo  cum  diu  tamen  bene  valuisset. 

Post  sanationem  in  victu  magna  temperantia  esse  debet  aeger,  ali- 
menta coctu  facillima  , et  alibilia  sint,  constanter  invigilet  qualitati 
ac  quantitati  alimentorum  j adversus  istas  leges  minimum  equi- 
dem peccatum  forsan  cicatricem  rumperet,  imoque  lethale  fie- 
ret. Quod  si  aeger  morbo  intestinali  laboraret  propter  inlempe- 
rentiam , cicalrixque  rumperetur,  tum  subito  illa  incidenda  esset, 
ductusque  membranaceus  largiter  aperiendus  esset  ad  causam  ob- 
structionis sublevandam. 

Ut  fistula  stercoraria  sanaretur  orarum  vulneris  excisio  sutura- 
que propositae  fuerunt , illae  agendi  rationes  numquam  prospere 
successerunt,  sed  contra  aegris  nocuerunt. 

Tandem  quum  ambae  intestini  extremitates  ita  distant  una  ex 
altera  ut  extremitas  inferior  deorsum  atque  procul  ab  extremitate 
superiore  feratur,  chirurgusque  illas  attingere  minime  possit , anus 
contra-naturam  insanabilis  est , tum  recurrendum  est  ad  ea  quibus 
levandi  virtus  inest , munditiem,  abstinentiam,  enemata,  deni- 
que apparatum  ad  excrementa  recipienda  aptum.  Hic  videtur 
conveniens  fore  ; a doctore  Juville  describitur  in  opere  suo  ; fascia 
inguinalis  est  cui  tenet  pilula  eburnea  per  mediam  partem  forata , 
et  quae  hiatui  accommodatur  : tubulus  gummi-elasticus  cum  val- 
vula penetrat  ad  receptaculum  argenteum  quod  trochlea  alligatur 
extremitati  inferiori  tubuli  , descenditque  ad  femoris  internum 
lalus,  receptaculum  argenteum  auferri,  et  evacuari  potest,  appa- 

ratu  immoto  J haec  pilula  in  duos  casus  delabitur,  nempe  excre- 
mentis viam  patefacit,  aut  maximam  compressionem  efficit ; 
attamen  haec  fascia  optimum  exitum  habuit  professore  Sabatler 
experta; 


FINIS. 

